Soči

Soči (rus. Сочи) je prístavné a kúpeľné mesto v Rusku. Nachádza sa medzi pobrežím Čierneho mora a úpätím Kaukazu. Má rozlohu 3508 km² a žije tu 411 524 obyvateľov (stav k roku 2017). Mesto bolo hostiteľom zimných olympijských hier v roku 2014 Poloha a prírodné pomery Soči zaberá úsek Čiernomorského pobrežia medzi riekami Šepsi a Psou, je až 145 km dlhé a má rozlohu 3500 km2. Mesto má ako zvyšok ruského pobrežia Čierneho mora južne od mesta Tuapse subtropické podnebie, čím sa výrazne líši od zvyšku pobrežia od Anapy po Tuapse, kde je podnebie výrazne suchšie. Zimné olympijské hry 2014 V júni 2006 prezident Medzinárodného olympijského výboru Jacques Rogge oznámil, že Soči bolo vybrané za finalistu medzi kandidátmi na hosťovanie Zimných olympijských hier v roku 2014. 4. júla 2007 bolo Soči ohlásené ako hostiteľ Zimných olympijských hier v roku 2014 pred konkurenciou miest Salzburg v Rakúsku a Phjongčhang v Južnej Kórei. Ruská vláda sa zaviazala k investičnému balíku v objeme 12 miliárd USD, v podiele 60:40 medzi štátnym a súkromným sektorom[chýba zdroj]. Doprava Mesto leží na železničnej trati medzi Rostovom nad Donom a gruzínskym mestom Samtredia. Čiernomorská cesta pozdĺž pobrežia ho spája s Novorossijskom a Batumi. Mestskú dopravu zabezpečujú autobusy a maršrutky. Pripravuje sa výstavba trolejbusových liniek. Blízko mesta sa nachádza medzinárodné letisko Soči. Partnerské mestá Baden-Baden, Nemecko Espoo, Fínsko Cheltenham, Spojené kráľovstvo Long Beach, USA Menton, Francúzsko Pärnu, Estónsko Rimini, Taliansko Trabzon, Turecko Wej-chaj, Čína Referencie Iné projekty Commons ponúka multimediálne súbory na tému Soči